recursal/SuperWikiNEXT-32B huggingface dataset:
**Stephanie Marie McMahon-Levesque** (født 20. september 1976 i Hartford, Connecticut) er mest kjent som kommentator og fribryter i World Wrestling Entertainment. Hun er datter av WWE-formann Vince McMahon og Linda McMahon, søsteren til Shane McMahon og gift med fribryteren Triple H.

World Wrestling Entertainment
-----------------------------

Stephanie McMahon opptrådte for første gang på skjermen tidlig i tenårene som en del av en «Rowdy» Roddy Piper vignett. Hun ble for alvor en del av TV-programmene tidlig i 1999 da hun ble involvert i den programmerte konflikten mellom hennes foreldre Linda og Vince McMahon. Linda og Stephanie tok parti med Vince sin største nemesis Stone Cold Steve Austin og Vince svarte med på få Undertaker til å kidnappe Stephanie. Undertaker forsøkte å gifte seg med Stephanie i ringen, men Stephanie ble reddet av Steve Austin.

Stephanie innledet et forhold til wrestleren Test, noe som ledet frem til en heftig feide mellom Test og hennes bror Shane som mente at Test ikke var bra nok for Stephanie. Etter at Test vant over Shane i en «love her or leave her» kamp på SummerSlam 1999 endret Shane sitt syn og gjorde sitt beste for at Stephanie og Test skulle få hverandre. Paret ble etterhvert forlovet, men deres opprinnelige bryllup måtte utsettes etter at British Bulldog ved et uhell påførte Stephanie en hjernerystelse og påfølgende hukommelsestap ved å kaste en søppelkasse på henne. Det utsatte bryllupet ble forstyrret av Triple H som viste en video der han allerede hadde giftet seg med Stephanie etter å ha dopet henne ned og tatt henne med til Las Vegas. Stephaine hatet Triple H i begynnelsen, men tok etterhvert hans side. Stephanie og Triple H har nå fått et barn.

Referanser
----------

1. ↑   GeneaStar, oppført som Stephanie Mcmahon, GeneaStar person-ID mcmahons[Hentet fra Wikidata]
2. ↑   ČSFD, ČSFD person-ID 221438[Hentet fra Wikidata]

Eksterne lenker
---------------

* (en) Stephanie McMahon – kategori av bilder, video eller lyd på Commons Rediger på Wikidata
* (en) Stephanie McMahon på Internet Movie Database Rediger på Wikidata

* (en) Stephanie McMahon hos Rotten Tomatoes Rediger på Wikidata

* (en) Stephanie McMahon hos The Movie Database Rediger på Wikidata
* (en) Stephanie McMahon på Twitter Rediger på Wikidata

* (en) Stephanie McMahon på Facebook Rediger på Wikidata

* (en) Stephanie McMahon på Instagram Rediger på Wikidata
* (en) Stephanie McMahon – Cagematch Rediger på Wikidata

* (en) Stephanie McMahon – Online World of Wrestling Rediger på Wikidata

* (en) Stephanie McMahon – Online World of Wrestling Rediger på Wikidata
Runealfabetet, også kalt FUÞARKen etter første bokstavgruppe.
**Alfabetmagi** går ut på å tillegge bokstaver (eller bokstavkombinasjoner) en magisk betydning. Selve ordningen av tegnene eller symbolets fremtredelsesform kommer i sin alfabetiske orden til å representere et større sakskompleks.

Helgardering
------------

Det kanskje mest kjente eksempel på *alfabetmagi* er uttrykt i ordtaket: "Alfa og omega", dvs. det dekker alle eventualiteter som befinner seg mellom disse ytterpunktene. Mens alfa («Α» eller «α») er begynnelsesbokstav og omega («Ω» eller «ω») er sluttbokstav i det greske alfabet omslutter disse alle de mellomliggende bokstaver.

En kan ofte se at «α ω» er innlemmet som evighetssymbol i Kristusemblemet «XP», som keiser Konstantin den første beordret malt til beskyttelse på sine soldaters hjelmer.

I andre tilfeller kan de fire første bokstavene i det greske alfabetet «ΑΒΓΔ» eller «αβγδ» være brukt på samme måte, jf. Abrakadabra. Alfabetmagien bygger nemlig på et pars pro toto-prinsipp, hvor den ene delen representerer helheten. Gjennom disse fire bokstavene vil en altså være verget mot alle de ting som dekkes av samtlige etterfølgende bokstaver i alfabetet.

Vernemagi
---------

F-runen.
U-runen.
En helt identisk fremgangsmåte er kjent fra runealfabetet. Her er det gjerne kun de første to runene «FU» i runerekkens første gruppe, FUÞARK'en, som er kommet til anvendelse. Det finnes flere eksempler på at «FU» har vært rispet inn i amuletter, som folk bar med seg for å gi dem beskyttelse under reiser, og på stavkirkenes reisverk, til vern mot trollkast og onde ånder, som kirkebyggerne fryktet kunne tenkes å angripe kirken både under byggingen og senere.

Magiske alfabet og hemmelige tegn
---------------------------------

Paracelsus’ magiske alfabet.
Tegn regnes i seg selv som bærere av magiske og skjulte krefter. Innenfor lærd magi ble det derfor utviklet ulike tegnsystem og hemmelige skriftspråk.

Se også
-------

* Kors
* Ankh
* Harelabb

|  |  |
| --- | --- |
| Oppslagsverk/autoritetsdata | Store Danske Encyklopædi **·** NKC
 |

|  |  |
| --- | --- |
| Oppslagsverk/autoritetsdata | Store Danske Encyklopædi **·** NKC
 |
**Samhandlingsreformen** er en reform av helse- og sosialtjenestene i Norge som ble presentert av daværende Helse- og omsorgsminister Bjarne Håkon Hanssen i Jens Stoltenbergs andre regjering gjennom Stortingsmelding *nr. 47 (2008-2009) Samhandlingsreformen*. Rett behandling – på rett sted – til rett tid 19. juni 2009. Reformen trådte kraft 1. januar 2012.

Arbeidet med reformen resulterte i at Helse- og omsorgsdepartementet i april 2011 la ut Nasjonal helse- og omsorgsplan (2011-2015).

Innholdet i samhandlingsreformen
--------------------------------

Stortingsmeldingen om samhandlingsreformen presenterte tre utfordringer som reformen søker å løse:

* Utfordring 1: Pasientenes behov for koordinerte tjenester besvares ikke godt nok – fragmenterte tjenester
* Utfordring 2: Tjenestene preges av for liten innsats for å begrense og forebygge sykdom
* Utfordring 3: Demografisk utvikling og endring i sykdomsbildet gir utfordringer som vil kunne true samfunnets økonomiske bæreevne

Gjennom Samhandlingsrformen gis kommunene fra 1. januar 2012 ansvaret for å sørge for sine borgeres behov for helsetjenester, uavhengig av om tjenestene skal leveres av kommunal omsorgstjeneste eller av statlige sykehus. Tanken er at dette ansvaret skal gi kommunene et motiv til å satse på forebyggende helsevern, og dermed spare kostnader ved sykehusinnleggelse. Ved å samordne ansvaret for helsetjenester, sosialomsorg og eldreomsorg i kommunene, er det et mål å få realisert synergier og en helehtlig tenkning hvor tilbudet overfor borgerne settes inn på et tidligst mulig tidspunkt – gjerne forebyggende.

I forbindelse med Samhandlingsreformen ble Statens overføringer til kommunene økt noe, og kommunene ble oppfordret til å forberede seg på reformen og det ansvaret den medfører.

Se også
-------

* Samhandling
* Samhandlingsutvalget

Referanser
----------

1. ↑  St.meld. nr. 47 (2008–2009) Samhandlingsreformen. Rett behandling – på rett sted – til rett tid
2. ↑  Helse- og omsorgsdepartementet dokumenter utgitt

Eksterne lenker
---------------

* Helse- og omsorgsdepartementets side om Samhandlingsreformen
**Marcantonio Colonna** den eldre (født 1523 i Roma i Italia, død 13. mars 1597 i Zagarolo) var en av den katolske kirkes kardinaler. Han var erkebiskop av Taranto og senere Salerno, men arbeidet for det meste i den romerske kurie.

Han ble kreert til kardinal den 12. mars 1565 av pave Pius IV.

Foruten Marcantonio ble et stort antall tilhørende Colonnaslekten kardinaler: Pompeo Colonna (kreert 1517), Giovanni Colonna den eldre (1193), Giovanni Colonna den yngre (1212), Giacomo Colonna (1278), Pietro Colonna (1288), Giovanni Colonna (1327), Agapito Colonna (1378), Stefano Colonna (1378), Oddone Colonna, (1405 – senere pave Martin V), Prospero Colonna (1426), Giovanni Colonna (1480), Ascanio Colonna (1586), Girolamo Colonna (1627), Carlo Colonna (1706), Prospero Colonna (1739), Girolamo Colonna di Sciarra (1743), Prospero Colonna di Sciarra (1743) og Marcantonio Colonna den yngre (1759).

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** SUDOC **·** ICCU **·** BNE
 |
Kontrolltegnene i ASCII er markert med rosa bakgrunn.
**Kontrolltegn** er de elementene i et tegnsett som ikke kan vises i en tekst. Visbare eller grafiske tegn er for eksempel bokstaver, tall og setningstegn.

Opprinnelig ble kontrolltegn brukt til styring av skrivere, skriveautomater, telegramapparater eller fjernskrivere. Ved hjelp av kontrolltegn er det mulig å legge styrekommandoer for disse apparatene inn i teksten i stedet for at de blir overført ved hjelp av en annen protokoll.

I dag er bare få kontrolltegn av betydning, som for eksempel Line Feed, Form Feed, Carriage Return eller Escape, de fleste blir ikke brukt lenger. Av og til blir disse tegnene brukt for å transportere tegn som ellers ikke er definert i tegnsettet.

I et tegnsett er som regel både grafiske tegn og kontrolltegn definert. Et av de vanligste tegnsettene har tidligere vært ASCII, her blir kontrolltegnene representert av tegnene 0 – 31 og tegn 127, som definert i det foreldede ISO 646. Siden slutten av 1990-årene blir for det meste Unicode brukt, her kan kontrolltegnene vises som Control Pictures, disse har verdiene U+2400 – U+243F.

Se også
-------

* Kontrolltegnene i ASCII

Referanser
----------

1. ↑

Eksterne lenker
---------------

* Detaljert beskrivelse av ASCII control codes (en)

|  |  |
| --- | --- |
| Oppslagsverk/autoritetsdata | GND
 |
**János Konrád** (født 27. august 1941 i Budapest, død 26. november 2014 samme sted) var en ungarsk vannpolospiller som deltok i de olympiske leker 1960 i Roma, 1964 i Tokyo og 1968 i München.

Konrád ble olympisk mester i vannpolo under Sommer-OL 1964 i Tokyo. Han var med på det ungarske laget som vant vannpoloturneringen. Det ungarske laget vant to kampene og spilte en uavgjort i finalerunden som besto av fire lag. Ungarn fikk fem poeng og sølvvinnerne Jugoslavia fikk også fem poeng men Ungarn vant på bedre målforskjell. Konrád spilte seks kamper og scoret to mål i turneringen.

Konrád fikk også to olympiske bronsemedaljer i vannpolo, under Sommer-OL 1960 i Roma og 1968 i Mexico by.

János Konrád døde 26. november 2014 i en alder av 73.

OL-medaljer
-----------

* 1964 Japans flagg Tokyo - Gull **Gull** i vannpolo, Ungarns flagg Ungarn
* 1960 Italias flagg Roma - Bronse Bronse i vannpolo, Ungarns flagg Ungarn
* 1968 Mexicos flagg Mexico by - Bronse Bronse i vannpolo, Ungarns flagg Ungarn

Referanser
----------

1. ↑  (hu) Gyász: elhunyt Konrád János olimpiai bajnok vízilabdázó

Eksterne lenker
---------------

* (en) János Konrád – Olympics.com Rediger på Wikidata

* (en) János Konrád – Olympic.org Rediger på Wikidata

* (en) János Konrád – Olympedia Rediger på Wikidata

* (en) János Konrád – Sports-Reference (OL-resultater – arkivert) Rediger på Wikidata

* (hu) János Konrád – Ungarns olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Clontarf** er en gammel kystlandsby i Irland som i moderne tid har blitt en forstad til Dublin. Stedet er mest kjent for slaget ved Clontarf i 1014, der Brian Boru og Máel Sechnaill vant et avgjørende slag mot vikingene fra Dublin og deres allierte.

Den første kjente bosetningen på stedet er kjent fra det 12. århundre, og kan være noe eldre. Det irske navnet *Cluain Tarbh* betyr «Oksesletten». En herregård og en liten landsby lå på et lite høydedrag; herregården er nå Clontarf Castle Hotel. Den har blitt bygget om en rekke ganger, og den nåværende bygningen er for det meste fra det 19. århundre. Tårnet som står der er fra samme århundre, og er en kopi av et eldre tårn på eiendommen. Kirkeruinen ved siden av er fra midten av det 17. århundre. 

Det lå tidligere en øy utenfor Clontarf. Under pesten i 1650 flyktet folk dit, og den finnes på John Rocques' kart fra 1753. I det 19. århundre var den en stund et badested. Konstruksjonsarbeider i Dublins havn endret strømmene i området slik at øyen ble truet, og en stor storm i 1844 fjernet den helt fra kartet. 

I det 18. århundre oppstod en ny bosetning omkring en km øst for den opprinnelige landsbyen. Den ble kalt *the Sheds* («Skurene»), og var i hovedsak et sted hvor fattige fiskere og bønder bodde. Stedet ble merket av på sjøkart, men fikk aldri et eget navn. Da Den katolske kirke gjenetablerte seg i det 19. århundre ble sognekirken lagt til dette området, mens Church of Ireland holdt til i den eldre landsbyen. Dette førte til vekst og bedring av standarden, og etterhvert vokste den nye landsbyen seg større enn den gamle. Innen utgangen av det 19. århundre hadde de to vokst sammen til det moderne Clontarf, og området hadde blitt urbanisert. Det var først et feriested for rike Dublinboere, men ble raskt en forstad. Innen midten av det 20. århundre hadde Clontarf blitt innlemmet i Dublin, og stedet regnes nå med blant de indre forstedene.

Eksterne lenker
---------------

* (en) Clontarf, Dublin – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz
 |
**Cloud9 Mobile Communications** er et mobiloperatørselskap på Man.

Lokaliseringer
--------------

Cloud9 hadde planlagt å introdusere en ny mobiltelefonitjeneste med lokale internettselskaper. Mobiltelefonene ville overføre Voice over IP, en metode for å bygge opp telefonsamtaler over Internett istedenfor det tradisjonelle telefonnettet, når disse kom i nærheten av Wi-Fi-berøringspunkter.

Det første stadiet til Cloud9s mobilnettverk på Man var begrenset til kunder som hadde registrert seg på selskapets nettside. Tjenesten falt sammen i løpet 48 timer etter at den var blitt lansert, og kundene ble tilbudt refusjon på hva de måtte ha kjøpt av utstyr.

Cloud9 har for tiden trukket seg fra Man og har således etterlatt markedet til konkurrentene Manx Telecom og Sure (Cable & Wireless).

### Andre lokaliseringer

Cloud9 har planer for framtidige systemer på steder som Gibraltar og Jamaica.

Referanser
----------

1. ↑  from the Register of Data Controllers" (PDF)
2. ↑  «New Mobile Telephone Operators for the Isle of Man»
**Kari Lamer** (født 1953) er en norsk psykolog og barnehageforsker.

Hun er utdannet skolepsykolog (cand.paed) ved Universitetet i Oslo i 1984. Hun har arbeidet med forskning rettet mot små barn og barnehager, først i 10 år ved Institutt for Sosialforskning (i dag NOVA) og deretter 20 år som førsteamanuensis og FoU-koordinator på barnehagelærerutdanningen ved Høgskolen i Oslo og Akershus. Hun har ledet flere større forskningsprosjekter rettet mot forebygging av mobbing, problematferd og utvikling av barnas sosiale kompetanse i norske barnehager.

Hun har utgitt tre bøker om rammeprogrammet *Du og jeg og vi to!*: *Du og jeg og vi to* (1997) – *Teoriboka:* Om å fremme barns sosiale kompetanseutvikling, *Håndboka*: Et rammeprogram for å fremme barns sosiale kompetanse og *Barneboka:* Du og jeg og Truls og Trine.

I HiOA-rapporten *Fra rammeprogram til handling (2006)* beskrives forskningsresultatene som viser at *Du og jeg og vi to!* gir evidensbaserte effekter (Lamer, K. og Hauge, S). Rammeprogrammet er videreutviklet til en utviklingsmodell beskrevet i boken *Dette vet vi om barnehagen: Sosial kompetanse* (Lamer 2013, red. Nordahl, T. og O. Hansen).

Hun har også utviklet en skala for å vurdere barnehagebarns sosiale kompetanse: *The Lamer Social Competence in Preschool scale (LSCIP)*. Det norske navnet for LSCIP er *Lamers skala for sosial kompetanse*.

Referanser
----------

1. ↑  *The Lamer Social Competence in Preschool scale (LSCIP): Structural validity in a large Norwegian community sample* (2018) I: Scandinavian Journal of Educational Research 2018, av Zachrisson, H. H. Jansson og K. Lamer

Eksterne lenker
---------------

* Om Kari Lamer Arkivert 24. oktober 2017 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |
Konveks mengde.
En ikke-konveks mengde
En **konveks mengde** er en mengde i et vektorrom der et hvert linjestykke mellom to punkt i mengden er inneholdt fullt og helt i mengden. 

Omkretsen til en konveks mengde i planet **R**2 vil alltid være rett eller krumme *ut* fra mengden.

En mengde som ikke er konveks sies å være ikke-konveks.

Formell definisjon
------------------

La *S* være en undermengde av et vektorrom og la *x* og *y* være to vektorer i *S*. Mengden *S* er konveks dersom

{\displaystyle ax+(1-a)y\in S}
for alle verdier av koeffisienten *a* mellom 0 og 1.

Eksempler
---------

En sirkel i planet er konveks. En månesigd er ikke-konveks.

I vektorrommet av reelle funksjoner av reell variabel er den følgende undermengden konveks:

{\displaystyle \{f(t)|0\leq f(t)\leq 5\}}

Egenskaper
----------

* Et hvert underrom av et vektorrom er konveks.
* Snittet av to konvekse mengder er konveks.
* Summen av to konvekse mengder er konveks.

Konveks hull
------------

Det konvekse hullet til en vilkårlig undermengde *S* av et vektorrom er den minste konvekse mengden som inneholder S. Det konvekse hullet til *S* skrives som *Co(S)* eller *Conv(S)*. 

Den minste mengden betyr i denne sammenhengen at *Co(S)* ikke inneholder noen ekte undermengder som inneholder *S*. 

Det konvekse hullet til en mengde vil alltid eksistere. 

Det konvekse hullet til *S* er snittet av alle konvekse mengder som inneholder *S*.

Konvekse reelle funksjoner
--------------------------

En konveks funksjon
En reell funksjon er konveks dersom mengden over grafen til funksjonen er konveks.

Se også
-------

* Konveks

Litteratur
----------

* Ronald Douglas Milne (1980). *Applied functional analysis, an introductory treatment*. London: Pitman Publishing Limited. ISBN 0-273-08404-6.

  


| * v
* d
* r
Hovedområder i lineær algebra |
| --- |
| Affin transformasjon **·** Basis **·** Determinant **·** Egenvektor **·** Lineært ligningssystem **·** Lineær transformasjon **·** Matrise **·** Norm **·** Skalar **·** Vektor **·** Vektorrom |

| * v
* d
* r
Hovedområder i matematikk |
| --- |
| Algebra **·** Analyse **·** Anvendt matematikk **·** Geometri **·** Kombinatorikk **·** Numerisk analyse **·** Topologi **·** Statistikk |

|  |  |
| --- | --- |
| Oppslagsverk/autoritetsdata | Encyclopædia Britannica **·** MathWorld **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |
***Closing Statements*** er et musikkalbum fra den norske artisten og komponisten John Erik Kaada. Det ble utgitt 25 mai 2018.

Kaada har uttalt at albumet er inspirert av sitater og utdrag fra folks-siste ord. «Det er en mystisk eim over de døendes siste ord. Hva kan de si om livet, døden og bevisstheten? De kan gi oss en innsikt i hva vedkommende følte og opplevde. Noen er interessante, noen er triste, og noen er til og med morsomme. Når noen skal til å ta sitt siste åndedrett, og skal velge ut det som muligens blir ens siste ord, har vi en plikt til å følge med. Kan det være de har funnet en fundamental klokskap om livet, de skal fortelle oss?»

Sporliste
---------

1. It Must Have Been The Coffee
2. Farewell
3. Everything Is An Illusion
4. Unknown Destination
5. Wonder Out Loud
6. On The Contrary
7. Useless, Useless
8. Clearing Out
9. More Light
10. Hey Unfair, That Was My Exit
11. Home In The Dark

Referanser
----------

1. ↑  Dagsavisen 28 mai 2018

Eksterne lenker
---------------

* Scenepointblank - plateanmeldelse
* A closer listen - plateanmeldelse
* Dagsavisen intervju

Artistens sider
---------------

* www.kaada.no
* www.facebook.com/kaadamusic
* www.twitter.com/kaada
* www.instagram.com/kaada\_
* www.youtube.com/user/kaadamusicworks
***Clostridium botulinum*** er gram-positiv stavformet bakterie som er i stand til å produsere neurotoksinet botulin. Dette toksinet paralyserer musklene ved å blokkere acetylcholin-reseptor mellom muskelfibre og nerve og i synapser i det autonome nervesystemet. Det er også hovedingrediensen i medikamentet Botox. Bakterien er anaerob (lever i et oksygenfattig miljø) og er sporedannende (endosporer). Bakteriesporene er vanlig i jordsmonnet, og er ikke farlige i seg selv, men hvis de under anaerobe forhold får produsere toksinet i mat kan det føre til matbåren botulisme, en alvorlig tilstand.

Botulisme er sjelden, men de hyppigste kildene er rakfisk og spekemat. Andre vanlige kilder er hermetiserte matvarer som har blitt utilstrekkelig behandlet under hermetisering i hjemmet. Sporene kan overleve ved de fleste temperaturer og er vanskelig å drepe. De overlever ved kokepunktet til vann ved normalt trykk. Det er faren for denne bakterien som ligger til grunn for advarsler mot å gi spebarn honning eller mat fra hermetikkbokser.

Referanser
----------

1. ↑  Spillum, Barbro Johanne. «botulisme i Store medisinske leksikon». Besøkt 10. august 2021.
2. 1 2 3  «Norsk Helseinformatikk: Botulisme». Besøkt 10. august 2021.

Eksterne lenker
---------------

* (en) *Clostridium botulinum* i Encyclopedia of Life Rediger på Wikidata

* (en) *Clostridium botulinum* i Global Biodiversity Information Facility Rediger på Wikidata

* (sv) *Clostridium botulinum* hos Dyntaxa Rediger på Wikidata

* (en) *Clostridium botulinum* hos ITIS Rediger på Wikidata

* (en) *Clostridium botulinum* hos NCBI Rediger på Wikidata

* (en) *Kategori:Clostridium botulinum* – bilder, video eller lyd på Wikimedia Commons Rediger på Wikidata

* *Clostridium botulinum* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
**Grace Kwamboka Momanyi** (født 13. mars 1981) er en kenyansk langdistanseløper, som tilhører kisiifolket.

I 2006 flyttet hun til Japan for å representere det lokale laget Dauhatsu, men konkurrerte lite der på grunn av skader. Hun kom tilbake i september 2007, og vant noen lokale løp. Hun vant det kenyanske terrengløpmesterskapet i 2008.

Ved VM i terrengløp 2008 kom hun på 10.-plass individuelt, men kvalifiserte seg ikke til å være med på det kenyanske laget som vant sølv i lagkonkurransen. Ved Afrikamesterskapet i friidrett 2008 kom hun på tredjeplass på 5 000 m.

Momanyi ble valgt ut til å representere Kenya ved Sommer-OL 2008 i Beijing. Der var hun flaggbærer under åpningsseremonien. Hun skulle delta på 10 000 meter. Imidlertid konkurrerte hun ikke, men ble byttet ut med en reserve, Peninah Arusei, under kontroversielle omstendigheter.

Hun trenes av Timothy Momanyi, og bor i Kisii i Kenya. Hun har ett barn.

Meritter
--------

| År | Mesterskap | Øvelse | Resultat | Annet |
| --- | --- | --- | --- | --- |
| 2008 | VM i terrengløp 2008 | Edinburgh, Skottland | 10. | Senior |
| Afrikamesterskapet 2008 | Addis Abeba, Etiopia | 3. | 5 000 m |
| World Athletics Final | Stuttgart, Tyskland | 7. | 5 000 m |
| 2009 | VM i friidrett 2009 | Berlin, Tyskland | 4. | 10 000m |

Personlige rekorder
-------------------

* 3000 meter – 8.57,10 min (2009)
* 5000 meter – 14.50,77 min (2009)
* 10000 meter – 30.52,25 min (2009)
* Halvmaraton – 1.12,55 timer (2005)

Referanser
----------

1. ↑  The Standard, 26. mars 2008: [Graceful Momanyi can bring gold medal]
2. ↑  The Standard, August 22, 2008: Coach recommended Momanyi's exclusion

Eksterne lenker
---------------

* (en) Grace Momanyi – Olympedia Rediger på Wikidata

* (en) Grace Momanyi – Commonwealth Games Federation Rediger på Wikidata

* (en) Grace Momanyi – World Athletics Rediger på Wikidata

* (en) Grace Momanyi – Diamond League Rediger på Wikidata

* (en) Grace Momanyi – Track and Field Statistics Rediger på Wikidata
* Pace Sports Management
**Trond Hallgeir Buland** (født 12. april 1958 i Selbu) er en norsk samfunnsforsker, Dr.polit. i sosiologi og forfatter.

Han er bosatt i Trondheim og arbeider som forsker ved Norges teknisk-naturvitenskapelige universitets Skole- og læringsforskning, som er en del av Program for lærerutdanning. Hovedfag i sosiologi tok han i 1985 ved Universitetet i Trondheim med hovedoppgaven *Fascisme på norsk: Nasjonal samling og «det moderne»*, og i 1996 tok han doktorgraden ved NTNU på avhandlingen *Den store planen: Norges satsing på informasjonsteknologi 1987–90*. Har de siste årene i hovedsak drevet forskning rundt skole- og læringsspørsmål, blant annet med fokus på frafall i videregående skole og skolens rådgivningstjeneste.

Trond Buland er også forfatter av fantastisk litteratur og har utgitt to novellesamlinger og en roman. Han har vært bidragsyter til novelle-antologiene *Siste reis* (1983), *Asterveg* (1989) og *Evigskogen* (1990), alle utkommet på Bok og Magasinforlaget. I tillegg har han fått publisert en rekke noveller i aviser, magasiner og fanziner.

Skjønnlitteratur
----------------

* *SOS Jupiter* – novellesamling (1985)
* *Den lange drømmen* – novellesamling (1992)
* *Ild fra ukjent sted* – roman (2005) (elektronisk format, se eksterne lenker)

Kilder
------

* SAMBOK
* Ingar Knudtsens nettsider

Eksterne lenker
---------------

* Trond Bulands hjemmeside
* Romanen *Ild fra ukjent sted* i PDF-format
* Jon Ewo intervjuer Trond Buland
* Novella *Aldri mer 9. april*

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Dalbygda**, eller **Dalsbygda**, er ei bygd i Indre Fosen kommune i Trøndelag. Bygda ligger rundt 7 km nord for tettstedet Leksvik. Dalføret bygda ligger i antas å utgjøre bunnen og strendene av en gammel innsjø som brøt gjennom morenene mellom Myran og Rosvold etter siste istid. Dalbygda er en jordbruksbygd med husdyrhold. Bygda var tidligere en egen skolekrets med Aune skole, som ble nedlagt i 1966.

Fylkesvei 755 mellom Vanvikan og Røra i Inderøy passerer bygda. Fylkesvei 6836 tar av ved Aunet og går vestover og deretter sørover tilbake til Fylkesvei 755.

Det har vært spekulasjoner om det har vært en kirke i Dalbygda tidligere. Et jordstykke ved gården Tetli blir omtalt som *kjerkåkern* (kirkeåkeren), men det er ikke blitt gjort noen avgjørende funn. Mest sannsynlig er det snakk om et jordstykke som var i kirkens eie før reformasjonen.

Referanser
----------

1. ↑  «Dalbygda». *Faktaark*. Kartverket. Besøkt 17. januar 2020.
2. 1 2 3  Rosvold, Knut A. «Dalbygda – Leksvik». *Store norske leksikon*. Besøkt 17. januar 2020.
3. ↑  *Leksvik bygdabok*. Leksvik: Bygdaboknemnda. 1981. s. 246.

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |
**Kanaan** (hebraisk: כְּנַעַן – *Kĕnáʿan*, i pausa כְּנָעַן – *Kĕnā́ʿan*; i bibeloversettelsen fra 1930 *Kana’an*) er en bibelsk opphavsfigur som, i henhold til Det gamle testamentet, var sønn av Ham og sønnesønn av patriarken Noah. *Første Mosebok* hevder at kanaanittene, et folk som bodde i det som er dagens Israel, var etterkommere av denne Kanaan. Kanaan ble igjen far til fønikerne gjennom sin sønn Sidon (også navnet på en fønikisk by i dagens Libanon) og hettittene gjennom sin sønn Het. Bibelen hevder også at Kanaans avkom omfattet «...også jebusittene, amorittene og girgasjittene, hevittene, arkittene, sinittene, arvadittene, semarittene og hamatittene. Siden bredte kanaaneernes ætter seg videre ut.» Tanken er at ettersom menneskeheten ble drept av Gud via syndefloden var det fra Noahs slekt at jorden ble befolket på nytt. Fra hans sønner og sønnesønner nedstammer de enkelte kjente stammer i Levanten: «...ætt for ætt og språk for språk, hver i sitt land og sitt folkeslag. Og dette var de ættene som stammer fra Noahs sønner, nevnt etter sine slektledd og folkeslag. Fra dem har folkeslagene bredt seg ut over jorden etter storflommen.»

I Første Mosebok ble Kanaan forbannet av Noah på grunn av Hams synd ved at han hadde sett sin far naken da han var drukken: «Da Noah våknet av rusen og fikk vite hva den yngste sønnen hadde gjort mot ham, sa han: «Forbannet være Kanaan, den ringeste trell for sine brødre!» I henhold til *Boken om Jubelårene*, en av de pseudepigrafene eller apokryfene, hevder imidlertid at både den israelske erobringen av landet Kanaan og forbannelsen er isteden tilskrevet Kanaans standhaftige verging mot å bli med sine eldre brødre i Hams jordfordeling bortenfor Nilen og isteden «okkupere» de østlige breddene av Middelhavet innenfor arven skissert for Sem.

Den persiske historikeren Muhammad ibn Jarir al-Tabari (ca. 915) har gjenfortalt en tradisjon om Kanaans hustru het Arsal, en datter av Batawil, sønn av Tiras, og hun fødte ham «Svarte, Nubiere, Fezzan, Zaghawa, og alle folkene i Sudan». Det er en viderediktning av Bibelens fortelling ved å gjøre Kanaan til stamfar til de folkene og områdene som var kjente for araberne. Foruten Kanaan kommer han også med detaljer om Noah og hans ark som ikke finnes andre steder.

Referanser
----------

1. ↑  Nettbibelen: *Første Mosebok 10:16-18* Arkivert 21. november 2011 hos Wayback Machine.
2. ↑  Nettbibelen: *Første Mosebok 10:31-32* Arkivert 21. november 2011 hos Wayback Machine.
3. ↑  Nettbibelen: *Første Mosebok 9:24-25* Arkivert 3. mai 2011 hos Wayback Machine.
4. ↑  The Issue of the Quran’s Teaching on Islamic Monotheism
5. ↑  Noah's Ark[*død lenke*]

Portal: Litteratur
**My Shopping Genie (MSG)** er et amerikansk selskap som driver nettverksmarkedsføring. Selskapets hovedprodukt er et program (Genie) som menes å kunne hjelpe forbrukere til å finne de rimeligste produktene på nettbutikker verden over.

Selskapet har vært utsatt for påstander om ulovlig virksomhet fra flere hold, deriblant Google og Lotteritilsynet.

Historie
--------

My Shopping Genie ble opprettet i 2007 av Bruce Bise og David Freed. I selskapets ledelse sitter også Andy Cauthen og William (Bill) Shaw.

Før dette sonet Bruce Bise en 7 år lang fengselsstraff for økonomisk svindel i Arizona, USA. Etter soning startet han opp han nettverksselskapet "Get Moving Today", som senere gikk konkurs og påførte medlemmene store økonomiske tap. David Freed var nasjonal markedssjef for dette selskapet. Bise var også innblandet i selskapene *Celebrity Galleries International* og *My Hand PC*.

I 2010 ble My Shopping Genie lansert i Irland, Norge og flere andre Europeiske land. Siden lanseringen av My Shopping Genie i 2007, skal selskapet ha vokst raskt. Allerede i 2009 var Genien blitt lastet ned mer enn 30 millioner ganger. Blant de mest aktive distributørene i Norge er Tor Einar Olaisen, kjent fra pyramidespillet World Games Inc. (WGI) som kollapset i 2005.

Konsept
-------

For å bli distributør for MSG må man bli vervet av en eksisterende distributør. En lisens for å distribuere Genien koster koster 199 dollar, pluss 29 dollar i månedlig avgift. Det blir opplyst fra selskapet at hver Genie man gir bort gratis genererer i gjennomsnitt 3 dollar i måneden. For hver ny distributør man verver mottar man 50 dollar.

Lovlighet
---------

Andres Berglund, jurist og Visepresident i FEDSA (Federation of European Direct Selling Associations) har vurdert konseptet og hevder at MyShoppingGenie ikke er i strid med EUs direktiver. Lotteritilsynet har likevel uttalt at My Shopping Genie har klare pyramidelignende trekk.

I tillegg til de juridiske betenkelighetene er det også adressert urfordringer med hensyn til personvernet ved at all bruk av programmet blir sporet. Søkegiganten Google har også varslet at de vurderer rettslige skritt mot MSG fordi annonsene legger seg over Googles annonser.

Referanser
----------

1. ↑  There's usually a catch or two in getting rich quick Independent.ie
2. ↑  GMT (Get Moving Today) NPROS.com
3. ↑  Sløste bort 5,7 mill. på et år Dagbladet
4. ↑  Advarer mot MyShoppingGenie Arkivert 16. april 2011 hos Wayback Machine. Digi
5. ↑  «Pyramide» angriper Google Arkivert 11. mars 2011 hos Wayback Machine. Digi

Eksterne lenker
---------------

* Videoreportasje om My Shopping Genie Dialogue Ireland
**My Private Trade** er en internettbasert valutahandelstjeneste som drives i samarbeid mellom det norske selskapet Simray AS og det Hongkong-baserte Williams Corporation Ltd. Konseptet drives fra København og Dubai.

Konseptet er en videreføring av *Playroom4you* som ble etablert i 2008 drevet av Leif Arne Syverstad gjennom selskapet *Playroom4you.com Limited*. I styret til Playroom4you satt også Rune Lauritzen med fortid fra pyramideselskapet World Wide Alliance. I mai 2010 kom slovenske myndigheter med en advarsel mot selskapet Simray ASA som markedsførte Playroom4you. Simray valgte i 2012 å relansere konseptet som My Private Trade.

Selskapet ble etablert av Ståle Fossberg og Morten Oseberg Andersen under navnet Simray Holdings LLC, men byttet senere navn til Simray ASA og til sist Simray AS. Fossberg er en norsk radiomedarbeider og tidligere medeier i T5PC Travel som var tilknyttet pyramideselskapet T5PC. 
Selskapet tilbyr kunder å tjene penger på valutahandel og ved å verve nye kunder til konseptet etter forretningsmodellen multi-level marketing (MLM). Simray har siden 2006 også drevet valutahandelstjenesten Pip Forex som på sitt nettsted oppgir at konseptet er regulert av norske lover.

Flere europeiske land har utstedt advarsler til sine borgere mot å plassere penger i konseptet fordi det ikke er MiFID-autorisert. På sine nettsider avviser My Private Trade alle disse anklagene og mener at disse advarslene dreier seg om misforståelse av forretningskonseptet. De benekter også at de driver med pyramidespill. Myndighetene i Hongkong har advart mot Williams Corporation fordi de mener selskapet ikke har lisens til å tilby finansielle tjenester.

Referanser
----------

1. ↑  *Det siste skjulestedet*, Dagens Næringsliv 28.juni 2013
2. ↑  Pyramide mister ledere Hegnar Online
3. ↑  *Brukte opp aksjonærenes penger*, Finansavisen, 5. desember 2017
4. ↑  Warning against SIMRAY ASA (My Private Trade)[*død lenke*] Finanstilsynet (Danmark)
5. ↑  My Private Trade LinkedIn
6. ↑  Ansatte Arkivert 17. oktober 2010 hos Wayback Machine. Radio Metro
7. ↑  Radiokjendis T5PC-partner VG
8. ↑  About Pip Forex Pip Forex (Besøkt 29. september 2013)
9. ↑  PUBLIC WARNING against company SIMRAY ASA (My Private Trade) Arkivert 2. oktober 2013 hos Wayback Machine. Slovene Securities Market Agency
10. ↑  Williams Corporation Ltd. ("My Private Trade") Arkivert 2. oktober 2013 hos Wayback Machine. Österreichische Finanzmarktaufsicht
11. ↑  Legal Notice Arkivert 4. februar 2012 hos Wayback Machine. My Private Trade
12. ↑  Trading with MPT Arkivert 4. februar 2012 hos Wayback Machine. My Private Trade
13. ↑  Williams Corporation Limited Securities and Futures Commission

|  |  |
| --- | --- |
| Oppslagsverk/autoritetsdata | Brønnøysundregistrene
 |
«**Julekveldsvisa**» er en julesang med tekst av Alf Prøysen og melodi av Arnljot Høyland. Den ble første gang utgitt i julenummeret av *Magasinet for alle* i 1951. Tittelen var da «Julkvelds-visa». Den ble skrevet etter oppfordring fra Nils Johan Rud, som var redaktør av bladet. Rud var også rådgiver for Prøysen når det gjaldt teksten, som enkelte steder ble endret til det Rud foreslo, et eksempel er at Prøysen hadde skrevet «Nå skal vi ta det rolig og puste på ei stund». Rud foreslo å endre dette til «Nå sett vi oss og kvile og puste på ei stund», og dette ble den endelige teksten i den linjen.

Høyland komponerte opprinnelig melodien til revyvisa «Lærlingvise», som Prøysen skrev i 1944. Melodien ble først utgitt sammen med teksten til «Julekveldsvisa» i juleheftet *Julehelg* i 1952. I oktober samme år ble sangen innspilt av Alf Prøysen med Robert Normann på gitar. Den ble utgitt på 78-platen Columbia GN 1342. I 1959 var sangen med på albumet *O jul med din glede* der Prøysen medvirket sammen med Arild Berggren og Sølvguttene.

Mange andre artister har spilt inn sangen. Nora Brockstedt spilte den inn på singelen *Julekveldsvise/Musevise* i 1972 (Philips 6084 015). Ingjerd Helén spilte den inn på *Julekveldsvise og andre Prøysenviser* i 1979. Herborg Kråkevik har med «Julekveldsvisa» på albumet *Jul i stova* (2012). Sangen er også innspilt på platene *Julens vakreste* av Hanne Krogh og *Frem fra glemselen, kap. 13* av Helge Borglund.

I 2013 kom «Julekveldsvisa» med som salme nr. 64 i *Norsk salmebok 2013*, under tittelen «Nå har vi vaske golvet».

Referanser
----------

1. ↑  Solheim, Stig (22. desember 2013). «Da julekveldsvisa ble til». *www.budstikka.no* **(norsk)**. Arkivert fra originalen 29. november 2018. Besøkt 29. november 2018.
2. ↑

Kilder
------

* Oddgeir Bruaset: *Det var midt i julenatt* (Genesis forlag 2000)
* Nils-Petter Enstad: *I milla seg og himlen* (Hovde forlag 2010)

Eksterne lenker
---------------

* NRK om bakgrunnen for visa
**András Simor** (født 17. mai 1954) er en ungarsk økonom, som fra mars 2007 til mars 2013 var sentralbanksjef for Ungarns sentralbank. 

Han er universitetsutdannet innen sosialøkonomi, og begynte sin yrkeskarriere i Ungarns sentralbank i 1976, i valutaforvaltningsavdelingen. Fra 1979 til 1985 jobbet han i Hungarian International Bank, som er sentralbankens datterbank i London. Her var han nestleder for deres internasjonale divisjon. I 1989 ble han utnevnt til styreformann i CA-BB, som senere fikk navnet Creditanstalt Értékpapír Rt, og fra 1997 til 1998 var han styreleder for CA IB Investmentbank i Wien. 

Etter dette flyttet han tilbake til Ungarn, og var styreleder for Budapest Børs. Her bidro han til å endre virksomheten fra å være en offentlig servicebedrift, til å bli et profittorientert selskap, og han jobbet her til 2002. Fra 1999 til 2006 hadde han også ulike lederstillinger i Deloitte i Ungarn. 

Fra 3. mars 2007 overtok han som Ungarns sentralbanksjef, etter at Járai Zsigmond hadde sittet i stillingen siden 2001. Da han gikk av i mars 2013 overtok György Matolcsy som sentralbanksjef.

Referanser
----------

1. ↑   www.portfolio.hu[Hentet fra Wikidata]
2. ↑  Forexyard – *PROFILE-Hungary's central banker Andras Simor* Arkivert 10. mars 2016 hos Wayback Machine. besøkt 24. oktober 2011.

Eksterne lenker
---------------

* Ungarns sentralbank – *Curriculum Vitaes of the members of the board*

|  |  |
| --- | --- |
| Oppslagsverk/autoritetsdata | VIAF **·** ISNI
 |
**Skibby** er en landsby på Hornsherred, Frederikssund kommune i Danmark, og tilhører Region Hovedstaden. Byen hadde i juli 2015 3127 innbyggere.

Historie
--------

Skibby nevnes første gang i 1240 som kjøpstad i Kong Valdemars Jordebog, men utover det vites ikke så meget om dens tidlige historie. Byens forholdsvis store kirke vitner om regional betydning. 

Skibby kirke har kalkmalerier fra både romansk og gotisk tid. I 1650 fant man i kirkens kor et hemmelig manuskript forfattet på latin av teologen Poul Helgesen, den såkalte *Skibbybogen*. 

Inntil kommunereformen i 2007 var Skibby hovedby i Skibby kommune, som også omfattet landbyene Ferslev, Røgerup, Skuldelev, Sønderby, Vejleby, Venslev, Vellerup og Østby. 

Den Midtsjællandske Jernbane som ble nedlagt i 1936, hadde en station i Skibby.

Referanser
----------

1. ↑  *Skibby*, Danmarks statistik. Besøkt 19. juli 2015
2. ↑  *Skibby byhistorie*, dendigitalebyport.byhistorie.dk. Besøkt 19. juli 2015

Eksterne lenker
---------------

* (en) Skibby – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |

Portal: Danmark
**MuggleNet** er en Harry Potter-fanside på Internett. Den ble grunnlagt av Emerson Spartz fra Laporte, USA i 1999, da han var 12 år gammel. MuggleNet får nå over 6 millioner treff i måneden fra brukere i over 150 land.

Sidens innhold er omfattende nyheter, redaksjonelle artikler, oversikter over filmene og bøkene om Harry Potter, en encyklopedi over verdenen som presenteres i bøkene, et chatterom, diskusjonsfora og media slik som skjermdumper, forfilmer til de kommende filmene og bokframsider. Det er også en side der fans kan skrive sine egne historier, såkalt fanfiction, en ukentlig konkurranse og andre, sjeldnere konkurranser og avstemninger.

MuggleNet drar fordel av et godt forhold med forfatteren av Harry Potter-bøkene og produsentene av filmene. J.K. Rowling, forfatteren av bøkene, har lovprist MuggleNet på sin egen hjemmeside, og gitt den sin «Fan Site Award». Rowling inviterte Spartz (sammen med Melissa Anelli, redaktøren på The Leaky Cauldron) til sitt hjem i Edinburgh i Skottland for et eksklusivt intervju like etter at hennes sjette roman, *Harry Potter og Halvblodsprinsen*, ble sluppet. Intervjuet kan du lese her

Rowling forteller på sin nettside at hun av og til besøker MuggleNet, og av og til leser hun kommentarene besøkende har lagt igjen, men hun kommenterer aldri selv. Imidlertid har Rowling sagt at hun besøkte siden chatterom og at hun ble irettesatt da hun ble med i en konversasjon om Harry Potter-teorier.

Warner Brothers, produsentene av Harry Potter-filmene, inviterte Spartz og Anelli til settet til *Harry Potter og Ildbegeret* i desember 2004, men forbød de å rapportere hva de hadde sett der før filmen lanseres. Rapporten de to skrev har ikke blitt lansert i oktober 2005, men den er forventet å bli lansert før filmens lansering i november. Warnes Brothers sender også MuggleNet bilder som de har tatt fra de kommende filmene før de blir lansert, samt at de gir MuggleNet en spesiell førvisning av det nye designet på Harry Potters offisielle nettside.

MuggleNet produserer også en podcast de kaller «MuggleCast». Det første showet ble lansert like før klokken 1 om natten i Storbritannia den 9. august 2005. Showet inneholdt diskusjoner rundt bøkene og filmene, og en «*voicemail*»-seksjon der lyttere kan sende inn spørsmål og spørre et panel. Etter to dager online nådde MuggleCast 6.-plass på den amerikanske iTunes-listen over de mest populære podcastingene, og 14. august nådde den topplassering. Programmene er tilgjengelige på nettsiden.

Referanser
----------

1. ↑  «About Us». *MuggleNet* **(engelsk)**. Arkivert fra originalen 20. april 2019. Besøkt 23. april 2019.
2. ↑
3. ↑
4. ↑  «Emerson Spartz and Melissa Anelli - "The MuggleNet and Leaky Cauldron Interview Joanne Kathleen Rowling: Part 1"». *MuggleNet* **(engelsk)**. 17. juli 2005. Besøkt 23. april 2019.

Eksterne lenker
---------------

* MuggleNet
* MuggleCast
* CoSForums Arkivert 11. februar 2021 hos Wayback Machine. Diskusjonsforum på MuggleNet
* «Indiana teenager's Mugglenet.com earns an audience with J.K. Rowling as book debuts»[*død lenke*] – Chicago Tribune, 11 juli 2005.
* Hva Rowling syntes om å bli intervjuet av Emerson.

Portal: Litteratur
**Hellen batteri** var en befestning fra 1898 i Hellen i Bergen. 

Anlegget besto opprinnelig av Øvre og Nedre Hellen batteri, I øvre batteri på Hellefjellet, 130 m over havet, ser en fortsatt standplass for tre 21 cm St. Chamond kanoner i sokkellavett. Kanonene ble trolig fjernet på slutten av 1950-tallet. Bak stillingen ligger et moniermagasin. Det fører en egen batterivei fra kai i Biskopshavn opp til øvre batteri.

Et mindre bestrykningsbatteri med 65 mm kanoner lå nede på Helleneset. Her finner en flere betongforskansninger.

I kamp 9. april
---------------

Øvre batteri var oppsatt og kom i kamp 9. april. Batteriet ble senere angrepet av tyske fly og av tysk infanteri fra landsiden. Seks norske soldater falt. Eldste norske soldat var da 65 år.

Referanser
----------

1. ↑  «Hellen batteri» - Bergen byleksikon

Eksterne lenker
---------------

* «Bergen festning» - Bergen byleksikon
* «Nøytralitetsvakt under den første verdenskrig» - Forsvarsbygg

  


| * v
* d
* r
Bergen festning |
| --- |
| Færøy luftvernbatteri  **·** Hellen batteri  **·** Herdla fort  **·** Håøy fort **·** Kvarven fort **·** Lerøy fort  **·** Sandviksbatteriet |


|  |  |
| --- | --- |
| Oppslagsverk/autoritetsdata | Bergen byleksikon
 |
**Kystvaktloven** (fullt navn: **lov om Kystvakten**) er en norsk lov som har til formål å legge forholdene til rette for at Kystvakten effektivt og best mulig kan bidra til det statlige oppsynet med kysten og havområdene utenfor og utføre øvrige oppgaver som følger av loven.

Loven bestemmer at Kystvakten er en del av det militære forsvar og at fartøyene skal være uniformert. Etter kystvaktloven har Kystvakten begrenset politimyndighet, som et lovfestet unntak fra § 101 i Norges Grunnlov om at regjeringen ikke har rett til å bruke militær makt mot innbyggerne.

Det følger av kystvaktloven at Kystvakten i fredstid fortrinnsvis utføre de oppgavene som følger av loven, men også skal øves for sine krigsoppgaver.

Kystvaktens oppgaver fremgår av lovens kapittel 3. For det første skal Kystvakten hevde norsk suverenitet og norske suverene rettigheter. Videre skal den drive fiskerioppsyn, fangstoppsyn og ressurskontroll, miljøoppsyn, tolloppsyn, og andre oppsynsoppgaver. Dessuten skal Kystvakten delta i og gjennomføre søk og redningsaksjoner ved faresituasjoner og ulykker til sjøs, yte bistand til politiet, herunder i forbindelse med forebyggelse og bekjempelse av forbrytelser og ulovlige aksjoner og føre kontroll med at de til enhver tid gjeldende bestemmelser om fartøyers anløp av og ferdsel i sjøterritoriet og det indre farvann overholdes.

Kystvaktloven ble vedtatt 13. juni 1997 og trådte i kraft 5. november 1999.

Referanser
----------

1. ↑  § 1
2. ↑  § 5
3. ↑  § 21
4. ↑  Grunnloven § 101
5. ↑  § 8
6. ↑  § 9
7. ↑  § 11
8. ↑  § 10
9. ↑  § 14
10. ↑  § 17
11. ↑  § 18

Eksterne lenker
---------------

* Lovdata
***Muditā*** (pāli og sanskrit: मुदिता) betyr glede; spesielt sympatisk og stedfortredende glede. Det betyr også gleden som kommer av å glede seg over andres velvære.

Det tradisjonelle eksepel på denne sinnstilstand er en forelder som observerer sitt voksende barns prestasjoner og suksess. Mudita må ikke forveksles med stolthet, ettersom en person som føler mudita ikke behøver å ha noen personlig interesse eller direkte fortjeneste av den andres prestasjoner. Mudita er ren glede som ikke er forfalsket av egeninteresse.

Når vi kan bli glade over gleden som andre føler, kalles det mudita; det motsatte ord er invidia.

I buddhismen er mudita den tredje av de fire *brahmavihārās*.

Referanser
----------

1. ↑  Salzberg, Sharon (1995). *Loving-Kindness: The Revolutionary Art of Happiness*. Shambhala Publications. s. 119. ISBN 9781570629037.
2. ↑  U Pandita, Sayadaw (2006). *The State of Mind Called Beautiful*. Simon and Schuster. s. 51. ISBN 9780861713455.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Angus Og** (skotsk-gælisk: **Aonghas Óg**), død ca. 1316 var en gælisk eller norrøn-gælisk føydal høvding fra MacDonald-klanen. Han hadde sete på øya Islay og er først og fremst kjent som Lord of Islay. Hans sønn John var den første som ble kjent under tittelen Lord of the Isles. Det er sannsynlig av også Angus Og hadde hadde herredømme over de vestlige skotske øyene, og med ‘øyene’ menes det nordmenn kaller Suderøyene, norrønt Suðreyjar (Sydøyene), dvs Hebridene i Skottland. 

**Og** er gælisk for *ung*, hans far ble kjent som Angus Mor (Angus den store). I skotsk historie huskes Angus Ogn spesielt for at han ga støtte til Robert Bruce på et kritisk tidspunkt i dennes kamp mot engelskmennene på begynnelsen av 1300-tallet, den kamp som kalles for Den skotske uavhengighetskrigen.

Angus Og ga støtte i form av fotsoldater til Robert Bruce og var delaktig i seieren i det berømte slaget ved Bannockburn i 1314. Som gjenytelse fikk Angus Og beholde kontrollen av De ytre øyene med støtte fra skottenes konge og fikk dessuten tilbake kontrollen av de landområder som var blitt konfiskert av McDougall-klanen (som var fiender av Bruce).

Bakgrunn
--------

«Lord of the Isles» er nå en adelstittel, men refererte opprinnelig til de høvdinger av dels norrøn og dels gælisk slekt på vestkysten og øyene av Skottland på begynnelsen av middelalderen. Disse høvdingene var en mektig sjømakt med sin flåte av galeier, utviklet fra vikingenes klinkbygde knarrer og som på gælisk ble kalt for *birlinn*. I begynnelsen var Hebridene underlagt kongeriket Norge, stundom også kongen av Skottland, men i realiteten var området et selvstendig område i flere århundrer. Territoriet inkluderte Hebridene med øyene Skye og Ross fra 1438, Knoydart, Ardnamuchan og Kintyre-halvøya, foruten Arran og Antrim på Irland.

Angus Ogs sønn Gode John MacDonald av Islay var den første som fikk formalisert tittelen «Lord of the Isles».

Referanser
----------

1. ↑   The Peerage person ID p10791.htm#i107902, besøkt 7. august 2020[Hentet fra Wikidata]
2. 1 2 3 4   The Peerage[Hentet fra Wikidata]

Litteratur
----------

* John Macleod, *Highlanders, A History of the Gaels*, Sceptre, 1996
* John Prebble, *The Lion in the North*, Penguin Books, 1973
* Brian Lavery, *Maritime Scotland*, B. T. Batsford Ltd. 2001